ai4bharat/Pralekha huggingface dataset:
ரெயில்வே அமைச்சகம்
கொவிட் சவால்களுக்கு இடையிலும் ரயில்வேயின் நிலக்கரி போக்குவரத்து கடந்த வருடத்தை விட 54% அதிகரிப்பு
கொவிட் சவால்களுக்கு இடையிலும், சாதனை அளவிலான சரக்குப் போக்குவரத்தில் 2021-22 நிதி ஆண்டில் ரயில்வே தொடர்ந்து ஈடுபட்டு வருகிறது.
2020 மற்றும் 2019 ஆண்டுகளின் சரக்கு ஏற்றுதல் அளவான 116.1 மெட்ரிக் டன் மற்றும் 167.66 மெட்ரிக் டன்னை விட முறையே 59.38 சதவீதம் மற்றும் 10.37 சதவீதம் அதிகமாக 185.04 மெட்ரிக் டன் சரக்குகளை 2021-22 நிதி ஆண்டில் இந்திய ரயில்வே கையாண்டுள்ளது.
இந்த காலகட்டத்தில் ரூபாய் 18542.8 கோடியை சரக்கு போக்குவரத்து மூலம் ரயில்வே ஈட்டியுள்ளது. 2019-ம் ஆண்டு சரக்கு கையாளுதல் மூலம் ஈட்டிய வருவாய் ஆன ரூபாய் 17674 கோடி மற்றும் 2020-ம் ஆண்டு சரக்கு கையாளுதல் மூலம் ஈட்டிய வருவாய் ஆன ரூபாய் 10540.1 கோடியுடன் ஒப்பிடும்போது இது முறையே 4.92 சதவீதம் மற்றும் 75.93 சதவீதம் அதிகமாகும்.
தொடர் வளர்ச்சியை நிலக்கரித்துறை கண்டு வந்துள்ளது. 2021-22 நிதியாண்டில், 88.15 மெட்ரிக் டன் நிலக்கரியை இந்திய ரயில்வே கையாண்டது. 2020-ம் ஆண்டு கையாண்ட 57.23 மெட்ரிக் டன் மற்றும் 2019-ம் ஆண்டு கையாண்ட 86.94 மெட்ரிக் டன்னுடன் ஒப்பிடும்போது இது முறையே 54.03 சதவீதம் மற்றும் 1.39 சதவீதம் அதிகமாகும்.
2021 மே மாதத்தில், சரக்கு கையாளுதல் மூலம் ரூபாய் 7368.00 கோடியை இந்திய ரயில்வே ஈட்டியது. கடந்த வருடத்தின் இதே மாதத்தில் ஈட்டிய ரூபாய் 4541.21 கோடி உடன் ஒப்பிடும் போது இது 62.20 சதவீதம் அதிகமாகும். 2019-ம் வருடம் இதே காலகட்டத்தில் ஈட்டிய ரூபாய் 7021.75 கோடி உடன் ஒப்பிடும் போது இது 4.93 சதவீதம் அதிகமாகும்.
செயல்திறன் மற்றும் செயல்பாடுகளை அனைத்து விதத்திலும் மேம்படுத்திக் கொள்ளும் வாய்ப்பாக கொவிட்டை இந்திய ரயில்வே பயன்படுத்தி வருகிறது.
நிதி அமைச்சகம்
அசாம், மேகாலயா மற்றும் மேற்கு வங்கத்தில் வருமான வரித்துறை தேடுதல் நடவடிக்கை
வடகிழக்கு பிராந்தியம் மற்றும் மேற்கு வங்கத்தில் உள்ள இரண்டு குழுமங்களில் தேடுதல் மற்றும் பறிமுதல் நடவடிக்கைகளை வருமான வரித்துறை 2021 அக்டோபர் 5 அன்று மேற்கொண்டது.
இதில் ஒரு குழுமத்தின் முக்கிய நிறுவனத்திற்கு சாதகமாக கணக்கில் வராத பரிவர்த்தனைகளில் ஈடுபடுவதற்காக பல்வேறு போலி நிறுவனங்களை குழுமம் நடத்தி வந்தது தெரியவந்தது. இதன் மூலம் ரூ 50 கோடிக்கும் அதிகமான கணக்கில் வராத பரிவர்த்தனைகள் நடைபெற்றுள்ளதாக ஆதாரங்கள் தெரிவிக்கின்றன.
பழங்குடியினரை கடன் வழங்குபவர்களாக தவறாக காட்டியிருப்பதும் தெரியவந்துள்ளது. சுமார் ரூ 38 கோடிக்கு இவ்வாறு காட்டப்பட்டுள்ளது.
மற்றொரு குழுமம் அசாம், மிசோராம் மற்றும் வட கிழக்கின் இதர பகுதிகளில் ரயில்வே ஒப்பந்த பணிகளில் ஈடுபட்டு வருகிறது. ரூ 110 கோடி மதிப்பிலான நிலம் மற்றும் சொத்து விற்பனை தொடர்பான ஆவணங்கள் கண்டறியப்பட்டுள்ளன. இவற்றுக்கான நிதி ஆதாரத்தை விளக்க குழுமத்தால் முடியவில்லை. மேலும் ரூ 13 கோடி மதிப்பிலான சொத்து விற்பனையை பண பரிவர்த்தனை வாயிலாக நடத்தியிருப்பதும் கண்டறியப்பட்டுள்ளது.
ரூ 250 கோடி மதிப்பிலான கணக்கில் வராத வருவாய் இந்த தேடுதல் நடவடிக்கையின் போது கண்டறியப்பட்டு, ரூ 51 லட்சம் பணம் பறிமுதல் செய்யப்பட்டுள்ளது. ஒன்பது வங்கி லாக்கர்கள் இன்னும் திறக்கப்படாமல் உள்ளன.
மேற்கொண்டு விசாரணை நடைபெற்று வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1762084
பெருநிறுவனங்கள் விவகாரங்கள் அமைச்சகம்
நொடித்துப் போதல் மற்றும் திவாலாதல் தொடர்பான வாரிய  முறைப்படுத்தலில் நொடித்துப் போதல் மற்றும் திவாலாதல் தொடர்பான வாரியம் திருத்தங்களைச் செய்துள்ளது
நொடித்துப் போதல் மற்றும் திவாலாதல் தொடர்பான வாரிய  முறைப்படுத்தலில் நொடித்துப் போதல் மற்றும் திவாலாதல் தொடர்பான வாரியம் 2022 ஜூன் 14 அன்று திருத்தங்களைச் செய்துள்ளது. இந்த திருத்தங்கள் இன்று முதல் அமலாகின்றன.
இதன்படி கடன் பெற்றவர்கள், சட்டப்பிரிவு 7 அல்லது 9-ன் கீழ் விண்ணப்பங்கள் தாக்கல் செய்யும் போது தகவல் போக்குவரத்து சுமூகமாக இருப்பதை உறுதி செய்ய அவர்களின் நிரந்தர கணக்கு எண் , மின்னஞ்சல் முகவரி ஆகியவற்றை இணைக்க வேண்டும்.
தகவல் கிடைக்கும் விவரங்களை மேம்படுத்தும் வகையில், பெருநிறுவன கடன்தாரர், அதன் ஊக்குவிப்பாளர் அல்லது நிர்வாகத்தோடு தொடர்புடைய இதர நபர் புதிய படிவத்தில் நேரம் குறிப்பிட்டு தகவல் தெரிவிக்க இந்தத் திருத்தம் வகை செய்கிறது.
திருத்தங்கள் குறித்த முழு விவரங்களை www.ibbi.gov.in என்ற இணையதளத்தில் காணலாம்.
-----
(Visitor Counter : 146
சட்டம் மற்றும் நீதித்துறை அமைச்சகம்
தொலை சட்ட சேவைத்திட்டம் புதிய மைல்கல்லை எட்டியுள்ளது: 40 லட்சம் பேருக்கு வழக்குக்கு முந்தைய ஆலோசனைகள் வழங்கப்பட்டுள்ளன
சட்டம் மற்றும் நீதித்துறை அமைச்சகத்தின் கீழ் செயல்படுத்தப்படும் தொலை சட்ட சேவைத் திட்டம் ஒரு புதிய மைல்கல்லை எட்டியுள்ளது. இத்திட்டத்தின் நாடு முழுவதும் 40 லட்சம் பயனாளிகள் வழக்குகளுக்கு முந்தைய ஆலோசனைகளை பெற்று பயனடைந்துள்ளனர்.
தொலை சட்ட சேவைப் பற்றிய விளக்கம்: சட்ட சேவைகளை எளிதில் பெற முடியாதவர்களுக்கு வழக்குக்கு முந்தைய கட்டத்தில் சட்ட ஆலோசனைகளை வழங்குவதற்கான ஒரு இணையதள வழிமுறையாக இது செயல்படுத்தப்படுகிறது. ஊராட்சி அளவில் அமைந்துள்ள பொது சேவை மையங்களில்  உள்ள காணொலிக் காட்சி அல்லது தொலைபேசி வசதி மூலம் சட்ட உதவிகளை தேவைப்படுபவர்கள் பெற முடியும். சட்ட உதவி தேவைப்படும் ஏழைகள் மற்றும் பின்தங்கிய மக்களை வழக்கறிஞர்களுடன் இது இணைக்கிறது. 2017-ம் ஆண்டில் தொடங்கப்பட்ட தொலை சட்ட சேவை இப்போது டெலி-லா எனப்படும் மொபைல் செயலியின் மூலமாகவும், நேரடியாக கிடைக்கிறது.
பாதுகாப்பு அமைச்சகம்
உள்நாட்டிலேயே தயாரிக்கப்பட்ட கப்பல் எதிர்ப்பு ஏவுகணை ஒடிசா கடற்பகுதியில் டிஆர்டிஓ மற்றும் இந்திய கடற்படையால் முதல் முறையாக வெற்றிகரமாக பரிசோதிக்கப்பட்டது
உள்நாட்டிலேயே தயாரிக்கப்பட்ட கப்பல் எதிர்ப்பு ஏவுகணை, டிஆர்டிஓ மற்றும் இந்திய கடற்படையால், ஒடிசா மாநிலம் சந்திப்பூர் கடற்பகுதியில் உள்ள ஒருங்கிணைந்த ஏவுதளத்தில், கடற்படை ஹெலிகாப்டரிலிருந்து முதல் முறையாக செலுத்தப்பட்டு வெற்றிகரமாக பரிசோதிக்கப்பட்டது. இந்த ஏவுகணை அதன் இலக்குகளை துல்லியமாக தாக்கியதாக டிஆர்டிஓ விஞ்ஞானிகள் தெரிவித்துள்ளனர். இந்திய கடற்படையால், உள்நாட்டிலேயே தயாரிக்கப்பட்ட கப்பல் எதிர்ப்பு ஏவுகணையை வானிலிருந்து செலுத்தி பரிசோதிப்பது இதுவே முதல் முறையாகும்.
இந்த சாதனையை நிகழ்த்திய டிஆர்டிஓ விஞ்ஞானிகள் மற்றும் இந்திய கடற்படையினருக்கும் அவர்களுடன் இணைந்து பணியாற்றிய குழுவினருக்கும் பாதுகாப்பு அமைச்சர் திரு ராஜ்நாத் சிங் பாராட்டுத் தெரிவித்துள்ளார். ஏவுகணைகளை உள்நாட்டிலேயே வடிவமைத்து தயாரிப்பதில் இந்தியா உயர் திறனை எட்டியிருப்பதாகவும் அவர் கூறியுள்ளார். டிஆர்டிஓ தலைவர் டாக்டர் சதீஷ் ரெட்டியும், இந்த ஏவுகணை சோதனையில் ஈடுபட்ட குழுவினருக்கு பாராட்டுத் தெரிவித்துள்ளார். மேலும் இந்த புதிய ஏவுகணை இந்திய கடற்படையின் போர்த் திறனை வலுப்படுத்தும் என்றும் அவர் கூறியுள்ளார்.
-------
(Visitor Counter : 174
புள்ளியியல் மற்றும் திட்ட அமலாக்கம் அமைச்சகம்
கிராமப்புறம் நகர்ப்புறம், இரண்டும் இணைந்த மார்ச் மாதத்திற்கான நுகர்வோர் விலைக் குறியீட்டு எண்கள் வெளியீடு
புள்ளியியல் மற்றும் திட்ட அமலாக்க அமைச்சகத்தின், தேசிய புள்ளியியல் அலுவலகம், 2012=100 என்ற அடிப்படையில் 2020 ஆம் ஆண்டின் மார்ச் மாதத்திற்கு  பிப்ரவரி மாதத்திற்கு  நுகர்வோர் விலை குறியீட்டு எண்களை வெளியிட்டுள்ளது.
இது தவிர இதற்கு ஈடான நுகர்வோர் உணவு குறியீட்டு எண்  நுகர்வோர் குறியீட்டு எண்களும் வெளியிடப்பட்டுள்ளன.
1114 நகர்ப்புற சந்தைகளில் இருந்தும்,1181 கிராமப்புற சந்தைகளில் இருந்தும் தேசிய புள்ளியியல் அலுவலகத்தின், களப்பணி பிரிவினால் விலை குறித்த புள்ளி விவரங்கள் ஒரே சீரான வாராந்திர பதிவேட்டில் சேகரிக்கப்படுகின்றன.
கோவிட்19 தொற்று பரவாமல் தடுப்பதற்காக அரசு அறிவித்துள்ள தேசிய பொது முடக்கத்தையும், தேசிய புள்ளியியல் அலுவலகம் மேற்கொண்டுள்ள முன்னெச்சரிக்கை நடவடிக்கைகளையும் கருத்தில் கொண்டு. நுகர்வோர் விலை குறியீட்டு எண்களுக்கான விலை விவரங்களை சேகரிப்பதற்கான களப்பணிகள் மார்ச் 19ம் தேதி அன்று முதல் தாற்காலிகமாக ரத்து செய்யப்பட்டுள்ளன. 60 சதவீத விலை கொட்டேஷன் பெறப்பட்டன.
விவரங்கள் அறிய
https://static.pib.gov.in/WriteReadData/userfiles/CPI_Press%20Release_March%202020.pdf
பிரதமர் அலுவலகம்
மக்களின் பத்ம விருதுக்கு எழுச்சியூட்டும் நபர்களை பரிந்துரைக்குமாறு நாட்டு மக்களிடம் பிரதமர் கோரிக்கை
அடிமட்ட அளவில் தன்னிகரற்ற சேவையை அளித்து பெரிதும் பிரபலம் அடையாதவர்களை மக்களின் பத்ம விருதுக்கு பரிந்துரைக்குமாறு நாட்டு மக்களை பிரதமர் திரு நரேந்திர மோடி கேட்டுக் கொண்டுள்ளார். செப்டம்பர் 15-ஆம் தேதி வரை பரிந்துரைகள் ஏற்றுக் கொள்ளப்படும்.
இதுதொடர்பான சுட்டுரைச் செய்தியில், “அடிமட்ட அளவில் தன்னிகரற்ற பணியில் ஈடுபடும் ஏராளமான திறமைவாய்ந்த மக்கள் இந்தியாவில் உள்ளனர். அவர்களைப் பற்றி நாம் அடிக்கடி கேள்விப்பட்டதோ அல்லது கண்டதோ இல்லை. இதுபோன்ற எழுச்சியூட்டும் மக்களை நீங்கள் அறிவீர்களா? மக்களின் பத்ம விருதுக்கு  அவர்களை நீங்கள் பரிந்துரைக்கலாம். செப்டம்பர் 15-ஆம் தேதி வரை பரிந்துரைகள் ஏற்றுக் கொள்ளப்படும். padmaawards.gov.in”, என்று பிரதமர் தெரிவித்துள்ளார்.
பிரதமர் அலுவலகம்
75 மாவட்டங்களில் 75 டிஜிட்டல் வங்கி அலகுகளை 16-ந் தேதி பிரதமர் நாட்டுக்கு அர்ப்பணிக்கிறார்
நாட்டின் நிதி அனைவரையும் உள்ளடக்கும் நிதி முறையை இந்த அலகுகள் மேலும் வலுப்படுத்தும்
இந்த டிஜிட்டல் வங்கி அலகுகள் டிஜிட்டல் நிதி அறிவை பரப்புவதுடன் இணையவெளி பாதுகாப்பு குறித்த விழிப்புணர்வை வாடிக்கையாளர்களிடம் ஏற்படுத்தி பாதுகாக்கும்
வங்கி திட்டங்கள் மற்றும் சேவைகள் குறித்த டிஜிட்டல் அனுபவத்தை ஆண்டு முழுவதும் இவை வழங்கும்
அனைவரையும் உள்ளடக்கிய நிதி நடைமுறையை மேலும் வலுப்படுத்தும் மற்றொரு நடவடிக்கையாக பிரதமர் திரு நரேந்திர மோடி வரும் 16-ந் தேதி காலை 11.00 மணியளவில் 75 டிஜிட்டல் வங்கி அலகுகளை காணொலி மூலம் நாட்டுக்கு அர்ப்பணிக்கிறார். இந்த நிகழ்வில் அவர் உரையும் நிகழ்த்துகிறார்.
நாட்டின் 75-வது சுதந்திர தினத்தை குறிக்கும் வகையில் 75 மாவட்டங்களில் 75 டிஜிட்டல் வங்கி அலகுகள் ஏற்படுத்தப்படும் என 2022-23- மத்திய பட்ஜெட் உரையில், நிதியமைச்சர் அறிவித்திருந்தார். டிஜிட்டல் வங்கி சேவையின் பயன்கள் நாட்டில் உள்ள ஒவ்வொரு மூலை முடுக்கையும் சென்றடைவதை நோக்கமாக கொண்டு இந்த டிஜிட்டல் வங்கி அலகுகள் அமைக்கப்பட்டு வருகின்றன. இவை அனைத்து மாநிலங்கள் மற்றும் யூனியன் பிரதேசங்களிலும் அமைக்கப்படுகிறது. 11 பொதுத்துறை வங்கிகள், 12 தனியார் வங்கிகள், ஒரு சிறு நிதி வங்கி ஆகியவை இதில் பங்கேற்கின்றன.
சேமிப்பு கணக்குகளை துவக்குவது, வங்கி கணக்கில் இருப்பை சரிபார்ப்பது, பாஸ்புக்கில் பதிவு செய்வது, நிதி மாற்றம், வைப்பு தொகை முதலீடு, கடன் விண்ணப்பங்கள், காசோலைகளுக்கு பணம் செலுத்துவதை நிறுத்தி வைப்பதற்கான அறிவுறுத்தல்கள், கிரெடிட் மற்றும் டெபிட் அட்டைகளுக்கு விண்ணப்பித்தல், வங்கி கணக்கு விவரத்தை காணுதல், வரி, கட்டணங்கள் செலுத்துதல், வாரிசுதாரர் நியமனம் போன்ற பல்வேறு டிஜிட்டல் வங்கி வசதிகளை மக்களுக்கு வழங்கும் நிலையங்களாக இந்த அலகுகள் செயல்படும்.
வங்கிகளின் திட்டங்கள் மற்றும் சேவைகளை ஆண்டு முழுவதும் குறைந்த செலவில் வசதியான அணுகுமுறையுடன் வாடிக்கையாளர்களுக்கு இவை வழங்கும். டிஜிட்டல் வங்கி அனுபவத்தை வாடிக்கையாளர்களுக்கு வழங்குவதுடன், டிஜிட்டல் நிதி அறிவை பரப்பி இணையவெளி பாதுகாப்பு குறித்த விழிப்புணர்வை வாடிக்கையாளர்களிடம் ஏற்படுத்தி பாதுகாக்கும். டிஜிட்டல் வங்கி அலகுகள் வழங்கும் சேவைகள் மற்றும் வர்த்தகத்தில் வாடிக்கையாளர்களுக்கு ஏற்படும் குறைபாடுகளுக்கு நிகழ் நேர உதவி வழங்க போதுமான டிஜிட்டல் ஏற்பாடுகளும் செய்யப்படும்.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவுக்கழகத்தின் சார்பில் நடத்தப்பட்ட 5-வது ஏலத்தில் 11.88 லட்ச மெட்ரிக் டன் அளவிலான கோதுமை விற்பனை
கோதுமை மற்றும் ஆட்டா விலையைக் கட்டுக்குள் கொண்டுவர மத்திய அரசு பல்வேறு நடவடிக்கைகளில் ஈடுபட்டு வருகிறது. அதன் ஒரு பகுதியாக வாராந்திர அளவில் மின்னணு ஏலங்கள் நடைபெற்று வருகிறது. இந்திய உணவுக்கழகத்தின் சார்பாக நடத்தப்பட்ட 5-வது மின்னணு ஏலத்தில் நாடு முழுவதிலும் உள்ள 23 பிராந்தியங்களில் இருக்கின்ற 657 பண்டகச்சாலையில் உள்ள 11.88 லட்சம் மெட்ரிக் டன் அளவிலான கோதுமை 09.03.2023 அன்று ஏலத்தில் பங்கேற்றவர்களில் 1,248 பேருக்கு விற்பனை செய்யப்பட்டுள்ளது.
அடுத்த மின்னணு ஏலம் வரும் 15-ம் தேதி நடைபெற உள்ளது என்று தெரிவிக்கப்பட்டுள்ளது.
பிரதமர் அலுவலகம்
ஆடவர் 77 கிலோ பளு தூக்குதல் போட்டியில் தங்கப்பதக்கம் வென்ற சதிஷ்குமார் சிவலிங்கத்திற்குப் பிரதமர் பாராட்டு
காமன்வெல்த் விளையாட்டுப்போட்டியில் தங்கப்பதக்கம் வென்ற பளு தூக்கும் வீரர் சதிஷ்குமார் சிவலிங்கத்திற்குப் பிரதமர் திரு. நரேந்திர மோடி பாராட்டு தெரிவித்துள்ளார்.
“இந்தியாவின் பளு தூக்கும் வீரர்கள், பதக்கப் பட்டியலில் நமது நிலையையும் தூக்கி உயர்த்திவருகிறார்கள். 77 கிலோ எடைப் பிரிவில் தங்கப்பதக்கம் வென்று சாதனை புரிந்திருக்கிறீர்கள் சதிஷ்குமார் சிவலிங்கம். 2014 கிளாஸ்கோ காமன்வெல்த் விளையாட்டுகளிலும் 2018 கோல்டுகோஸ்ட் காமன்வெல்த் விளையாட்டுப் போட்டிகளிலும் தொடர்ந்து தங்கம் வென்று வரலாற்று ஏடுகளில் இடம் பிடித்துள்ளார்” என்று பிரதமர் கூறியுள்ளார்.
(Visitor Counter : 99
அறிவியல் மற்றும் தொழில்நுட்பத்துறை
தூய எரிசக்தித்துறையில் பிரான்ஸ் தனது நீடித்த ஒத்துழைப்பை அளிக்க முன்வருமாறு இந்தியா அழைப்பு
தூய எரிசக்தித்துறையில் பிரான்ஸ் தனது நீடித்த ஒத்துழைப்பை அளிக்க முன்வருமாறு இந்தியா அழைப்பு விடுத்துள்ளது. மேலும் மின்சார வாகனங்கள் மற்றும் ஹைட்ரஜன் எரிசக்தி மூலம் பசுமையான சுற்றுச்சூழலை உருவாக்கவும் மத்திய அரசு திட்டமிட்டுள்ளது. உலகின் மிகச்சிறந்த புதுப்பிக்கத்தக்க எரிசக்தி துறைகள் மற்றும் சூரியசக்தியில் இந்தியாவின் புதுப்பிக்கத்தக்க எரிசக்திதுறை நான்காவது இடத்தில் உள்ளது.
இந்தியா மற்றும் பிரான்ஸ் சார்பில் புதுதில்லியில் உள்ள இந்திய அறிவியல் மற்றும் ஆராய்ச்சி கவுன்சிலின் தேசிய ஆய்வகத்தில், ஏற்பாடு செய்யப்பட்டிருந்த தூய மற்றும் நீடித்த எரிசக்தி தொழில்நுட்பங்கள் சார்ந்த கருத்தரங்கத்தை மத்திய அறிவியல் தொழில்நுட்பத்துறைச் செயலாளர் டாக்டர் சந்திரசேகர் தொடங்கிவைத்துப் பேசினார். அப்போது 2022-ம் ஆண்டில் 100 ஜிகாவாட்ஸ் சூரிய சக்தி மின்சாரத்தை உற்பத்தி செய்ய மத்திய அரசு இலக்கு நிர்ணயித்திருந்ததை நினைவுகூர்ந்தார். தார் பாலைவனம் சூரிய சக்தி மின்சாரத்திற்கான மிகப்பெரிய வளமாக இருப்பதாகவும், அங்கிருந்து 2100 ஜிகாவாட்ஸ் வரையிலான சூரிய சக்தி மின்சாரத்தை உற்பத்தி செய்ய திட்டமிட்டிருப்பதாகவும் குறிப்பிட்டார். மத்திய அரசின் தேசிய உயிரி எரிபொருள் கொள்கையின் படி 2030-ம் ஆண்டிற்குள், பெட்ரோலில் 20 சதவீதம் எத்தனால் கலப்பையும், டீசலில் 5 சதவீதம் உயிரி- டீசல் கலப்பையும் வெற்றிகரமாக செயல்படுத்த திட்டமிட்டிருப்பதாகவும் டாக்டர் எஸ் சந்திரசேகர் தெரிவித்தார்.
அதே போல் தூய எரிசக்தி ஆராய்ச்சியில் சர்வதேச நாடுகளின் பங்களிப்பையும், முதலீடுகளையும் இந்தியா எதிர்பார்ப்பதாகவும் குறிப்பிட்டார். இதற்கான சாதக அம்சங்கள் குறித்து இந்த கருத்தரங்கில் விவாதிக்கப்படும் என்று டாக்டர் எஸ் சந்திரசேகர் தெரிவித்தார்.
ரசாயனம் மற்றும் உரங்கள் அமைச்சகம்
கோவிட்-19 தொற்றுக்கு எதிரான போராட்டத்தில் தேசிய மருந்தியல் கல்வி மற்றும் ஆராய்ச்சி நிறுவனங்கள் தாமாக முன்வந்து பங்கேற்பு
கோவிட்-19 தொற்று கட்டுப்படுத்துதல், அடையாளம் காணுதல் மற்றும் சிகிச்சையளித்தல் தொடர்பாக தேசிய மருந்து கல்வி மற்றும் ஆராய்ச்சி நிறுவனங்களின்  பல்வேறு பிரிவுகள் ஏராளமான பன்முக ஆராய்ச்சி திட்டங்களை ஒப்புதலுக்காக தொடர்புடைய நிறுவனங்களுக்கு சமர்ப்பித்துள்ளன. இந்த திட்டங்களின் முக்கிய கருப்பொருள்கள் பின் வருமாறு, கோவிட்-19 வைரஸை குறிவைக்கும் வண்ணம் புரத வடிவமைப்பு , உணவு மற்றும் மருந்து நிர்வாகத்தால் அங்கீகரிக்கப்பட்ட மருந்து- தரவு தளத்தை  பயன்படுத்தி வழிகாட்டப்பட்ட மருந்து – மறு பயன்பாடு, வைரஸ் தடுப்பு மருந்து  மாற்றத்திற்கு மருந்து சார்பு பகுப்பாய்வு, நோய்வாய்ப்பட்ட நோயாளிகளுக்கு, சுவாசத்தை எளிதாக்க முகரும் மருந்து போன்ற அடிப்படை துணை-சிகிச்சை , கோவிட் - 19 விரைவான சோதனைக்காக  குவாண்டம்-டாட் அடிப்படையிலான மற்றும் கடத்துத்திறன் சார்ந்த பயோசென்சர் மேம்பாடு, மற்றும் கோவிட் -19 ன் போது பக்கவாதம் ஏற்படுவதைக் கட்டுப்படுத்துவது பற்றிய ஒரு சுவாரஸ்யமான ஆய்வு. மேலும் பாரம்பரியமாக பயன்படுத்தப்படும் மூலிகைகளை பயன்படுத்தி புதிய நோய் எதிர்ப்பு சக்திக்கான சூத்திரத்தை உருவாக்குவதில் ஐ.ஐ.டி மற்றும் தொழில்துறை நுறுவனத்துடன் இணைந்த ஒரு மெகா திட்டத்தையும் என் ஐ பி இ ஆர் –ரேபரேலி) தொடங்கியுள்ளது. என் ஐ பி இ ஆர் கொல்கத்தா, அறிவியல் மற்றும் தொழில்துறை ஆராய்ச்சி குழுமத்தின், மத்திய மின் வேதியியல் ஆராய்ச்சி நிறுவனம் மற்றும் ஒரு தனியார் உற்பத்தியாளருடன் இணைந்து செலவு குறைந்த உள்நாட்டு ஐ.சி.யூ வென்டிலேட்டர் ஒன்றை உருவாக்க முயற்சி மேற்கொண்டுள்ளது.
(Visitor Counter : 183
குடியரசுத் தலைவர் செயலகம்
காந்தி ஜெயந்தியை முன்னிட்டு குடியரசுத் தலைவர் விடுத்துள்ள தகவல்
காந்தி ஜெயந்தி, நாளை கொண்டாப்படுவதை முன்னிட்டு, கீழ்கண்ட தகவலை குடியரசுத் தலைவர் திரு ராம் நாத் கோவிந்த் விடுத்துள்ளார்.
குடியரசுத் தலைவர் விடுத்துள்ள செய்தியில், ‘‘தேசத்தந்தையின் 152வது பிறந்த தினத்தை முன்னிட்டு, நன்றியுள்ள நாட்டின் சார்பில் அவருக்கு நான் மரியாதை செலுத்துகிறேன்.
அகிம்சை இயக்கத்துக்காக உலகம் முழுவதும் சிறப்பாக அறியப்பட்டவர் காந்திஜி. அவரது பிறந்த தினம் அகிம்சை தினமாக கொண்டாடப்படுகிறது. அகிம்சை ஒரு தத்துவம், கொள்கை மற்றும் ஒரு அனுபவம். இது சமூகத்தின் முன்னேற்றத்துக்கு அடிப்படையாக அமையும் என காந்திஜி நம்பினார். அவர் சுயராஜ்ஜியத்தை அடைவதற்கும், தீண்டாமையை ஒழிப்பதற்கும், சமூக தீமைகளை ஒழிப்பதற்கும், நமது விவசாயிகளின் பொருளாதார நிலையை மேம்படுத்துவதற்கும் மற்றும் பெண்கள் மேம்பாட்டுக்கும் கடுமையான முயற்சிகளை மேற்கொண்டார்.
காந்தி ஜெயந்தி, அனைத்து இந்தியர்களுக்கும் சிறப்பான நாள். காந்திஜியின் போராட்டம் மற்றும் தியாகத்தை நாம் நினைவு கூறும் சந்தர்ப்பம் இது. நமது நாட்டு மக்கள் , நாட்டின் வளம் மற்றும் மேம்பாட்டுக்கு பணியாற்ற இந்த நிகழ்வு நம்மை ஊக்குவிக்கிறது.
காந்தியடிகளின் போதனைகள், கருத்துக்கள் மற்றும் மதிப்புகளை பின்பற்றி, இந்தியாவை அவரது கனவு நாடாக மாற்றுவதற்கு நாம் தொடர்ந்து பாடுபட உறுதி ஏற்போம்’’ என்று கூறியுள்ளார்.
பாதுகாப்பு அமைச்சகம்
கடற்படை திட்டங்களின் தலைமை இயக்குநராக  துணை அட்மிரல் ஸ்ரீகுமார் நாயர் பொறுப்பேற்றார்
கடற்படை திட்டங்களின் தலைமை இயக்குநராக  துணை அட்மிரல் ஸ்ரீகுமார் நாயர், ஏவிஎஸ்எம், என்எம், பொறுப்பேற்றார். துணை அட்மிரல் கிரன் தேஷ்முக், ஏவிஎஸ்எம், என்எம்மிடம் இருந்து இப்பதவியை அவர் ஏற்றுக்கொண்டார்.
விசாகப்பட்டினம் கடற்படை கப்பல்துறையின் அட்மிரல் கண்காணிப்பாளராகவும், பாதுகாப்பு அமைச்சகத்தின் ஒருங்கிணைந்த தலைமையகத்தில்  பொருட்களுக்கான  துணை தலைவராகவும் இதற்கு முன் துணை அட்மிரல் ஸ்ரீகுமார் நாயர் பதவி வகித்துள்ளார்.
1987 ஆகஸ்டு 17 அன்று இந்திய கடற்படையின் மின்சாரப் பிரிவில் அலுவலராக இணைந்த துணை அட்மிரல் நாயர், பிராந்திய பொறியியல் கல்லூரி, , திருச்சிராப்பள்ளி மற்றும் ஐஐடி-தில்லியில் படித்துள்ளார். இந்திய கடற்படையில் பல்வேறு முக்கிய பதவிகளை இவர் வகித்துள்ளார். பல்வேறு கப்பல்களில் பணியாற்றியுள்ளார்.
தனது சிறப்பான சேவைக்காக நவோ சேனா பதக்கத்தை 2010-ம் ஆண்டிலும், அதி விசிஷ்ட் சேவா பதக்கத்தை 2021-லும் இவர் பெற்றுள்ளார்.
உள்துறை அமைச்சகம்
கோவிட் - 19 நோய்த் தொற்று பரவுதல் காரணமாக, 2021 மக்கள் தொகை கணக்கெடுப்பின் முதலாவது கட்டம் மற்றும் என்.பி.ஆர். புதிய தகவல் சேகரிப்பு மறு உத்தரவு வரும் வரை ஒத்திவைப்பு
2021 மக்கள் தொகை கணக்கெடுப்பு இரண்டு கட்டங்களாக, அதாவது  முதல் கட்டம் - 2020 ஏப்ரல் முதல் செப்டம்பர் வரையில் வீடுகளில் பட்டியல் எடுத்தல் & வீட்டுவசதி கணக்கெடுப்பு மற்றும்  இரண்டாவது கட்டம் - 2021 பிப்ரவரி 9 முதல் 28 வரையில் மக்கள் தொகையைக் கணக்கெடுத்தல் என நடத்துவதாகத் திட்டமிடப் பட்டிருந்தது. 2021 மக்கள் தொகை கணக்கெடுப்பின் முதலாவது கட்டத்தின் போதே அனைத்து மாநிலங்கள் / யூனியன் பிரதேசங்களில்  தேசிய மக்கள் தொகைப் பதிவேடு  குறித்த புதிய தகவல்கள் சேகரிப்பதும் செய்வதாக உத்தேசிக்கப்பட்டிருந்தது.
கோவிட் - 19 நோய்த் தொற்று பரவல் காரணமாக மத்திய அரசும், மாநிலங்கள் / யூனியன் பிரதேசங்களும் தீவிர எச்சரிக்கை அறிவிப்புகளை வெளியிட்டுள்ளன. நாட்டில் கோவிட்-19 கட்டுப்படுத்துவதற்கு இந்திய அமைச்சகங்கள் / துறைகள் மற்றும் மாநிலங்கள் / யூனியன் பிரதேச அரசுகள் எடுத்துள்ள நடவடிக்கைகளை, கடுமையாக அமல்படுத்த வேண்டும் என்று உள்துறை அமைச்சகம் 24 மார்ச் 2020 தேதியிட்ட உத்தரவின் மூலம் வழிகாட்டுதல்களை அறிவித்துள்ளது. சமூக இடைவெளி பராமரித்தல் உள்ளிட்ட பல்வேறு முன்னெச்சரிக்கை நடவடிக்கைகளை மத்திய சுகாதாரம் மற்றும் குடும்ப நல அமைச்சகம் அறிவித்துள்ளது.
மேற்சொல்லப்பட்ட விஷயங்களைக் கருத்தில் கொண்டு, மாநில / யூனியன் பிரதேச அரசுகளின் முடிவுகளின்படி 2020 ஏப்ரல் 1 ஆம் தேதியில் தொடங்குவதாக இருந்த 2021 மக்கள் தொகை கணக்கெடுப்பின் முதல்கட்டப் பணிகள் மற்றும் என்.பி.ஆர். புதிய தகவல்கள் சேகரிக்கும் பணிகள் மற்றும் அவை தொடர்பான கள செயல்பாடுகள், மறு உத்தரவு வரும் வரையில் ஒத்திவைக்கப்பட்டுள்ளன.
ரசாயனம் மற்றும் உரங்கள் அமைச்சகம்
மூட்டு உள்வைப்புகளுக்கான அதிகபட்ச விலை கட்டுப்பாடு 2021 செப்டம்பர் 14 வரை நீட்டிப்பு; பொதுமக்களுக்கு ரூ 1,500 கோடியை மிச்சப்படுத்தும்
மருத்துவ உபகரணங்கள் நியாயமான விலையில் பொதுமக்களுக்கு கிடைப்பதை உறுதி செய்வதற்காக, மருந்து விலை கட்டுப்பாட்டு அமைப்பான தேசிய மருந்துகள் விலை நிர்ணய ஆணையம், மூட்டு உள்வைப்புகளுக்கான அதிகபட்ச விலை கட்டுப்பாட்டை 2021 செப்டம்பர் 14 வரை நீட்டித்துள்ளது.
ரசாயனம் மற்றும் உரங்கள் துறையின் கீழ் இயங்கும் தேசிய மருந்துகள் விலை நிர்ணய ஆணையம், இது தொடர்பான அறிவிப்பை 2020 செப்டம்பர் 15 அன்று வெளியிட்டுள்ளது. இதன் மூலம், பொதுமக்கள் ரூ 1,500 கோடியை மிச்சப்படுத்தலாம் என்று உத்தேசிக்கப்பட்டுள்ளது.
2017 ஆகஸ்ட் 16 அன்று தேசிய மருந்துகள் விலை நிர்ணய ஆணையம் மூட்டு உள்வைப்புகளுக்கான அதிகபட்ச விலை கட்டுப்பாட்டை ஒரு வருடத்துக்கு அறிவித்தது. பின்னர் இது 2018-லும் 2019-லும் இன்னும் ஒரு வருடத்திற்கு நீட்டிக்கப்பட்டது. தற்போது மேலும் ஒரு வருடத்திற்கு நீட்டிக்கப்பட்டுள்ளது.
மூட்டு அமைப்புகளின் உற்பத்தி மற்றும் இறக்குமதியில் ஈடுபட்டுள்ள அனைத்து நிறுவனங்களையும் ஜூலை 2018 முதல் ஜூன் 2020 வரையிலான தங்களது விற்பனை விபரங்களை சமர்ப்பிக்குமாறு கடந்த ஜூலை மாதம் தேசிய மருந்துகள் விலை நிர்ணய ஆணையம் அறிவுறுத்தியது. இந்தத் தகவல்களை ஆராய்ந்த பின்னர் விலை கட்டுப்பாட்டை மேலும் ஒரு வருடத்திற்கு நீட்டிப்பது என முடிவெடுக்கப்பட்டது.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்: https://pib.gov.in/PressReleasePage.aspx?PRID=1655460
மத்திய அமைச்சரவை
இந்திய வியட்நாம் கூட்டு அஞ்சல் தலைகள்: மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் மத்திய அமைச்சரவை புதன்கிழமை கூடியது. அதில், இந்திய அஞ்சல் துறையும் வியட்நாம் அஞ்சல் துறையும் கூட்டாக அஞ்சல் தலை வெளியிடுவது குறித்து விவரிக்கப்பட்டது.
மத்திய தகவல் அமைச்சகத்தின் கீழ் அஞ்சல் துறையும் வியட்நாம் நாட்டின் வியட்நாரா அஞ்சல் துறையும் இணைந்து “பாரம்பரிய கட்டடக்கலை” என்ற கருத்தியலில் இந்திய – வியட்நாம் அஞ்சல் தலையைக் கூட்டாக வெளியிடுவதற்கு இசைந்தன. இந்த கூட்டு அஞ்சல் தலைகள் 2018, ஜனவரி 25-ம் தேதி வெளியிடப்பட்டன.
இந்தியா – வியட்நாம் குறித்த இந்த நினைவு அஞ்சல்தலைகள் இந்தியாவின் சாஞ்சி ஸ்தூபியையும், வியட்நாமில் உள்ள போ மின் பகோடாவையும்  சித்திரிக்கின்றன. இது தொடர்பாக இந்திய வியட்நாம் நாடுகளின் அஞ்சல் துறைகளுக்கு இடையிலான புரிந்துணர்வு ஒப்பந்தம்  2017, டிசம்பர் 18ம் தேதி கையெழுத்தானது.
சுகாதாரம் மற்றும் குடும்ப நலத்துறை அமைச்சகம்
உயிரியல் பொருட்களின் தரம் குறித்த தேசிய மாநாட்டை காணொலிக் காட்சி வாயிலாக மத்திய அமைச்சர் டாக்டர் மன்சுக் மாண்டவியா தொடங்கி வைத்தார்
“அனைவருக்கும் தரமான மருத்துவம் மற்றும் ஆரோக்கியம் என்ற மாண்புமிகு பிரதமரின் கருத்துக்கு வலு சேர்க்கும் வகையில் தரமான உயிரியல் பொருட்கள் மட்டுமே சுகாதார அமைப்புமுறையை சென்றடைவதை உறுதி செய்வதில் தேசிய உயிரியல் கழகம் மிக முக்கியப் பங்கு வகிக்கிறது.” தேசிய உயிரியல் கழகத்தின் சார்பாக நடைபெற்ற உயிரியல் பொருட்களின் தரம் குறித்த தேசிய மாநாட்டில் காணொலிக் காட்சி வாயிலாக இன்று உரையாற்றிய மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இவ்வாறு தெரிவித்தார். மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார், நிதி ஆயோக் உறுப்பினர்  டாக்டர் வி. கே. பால் ஆகியோரும் காணொலிக் காட்சி வாயிலாக உரையாற்றினார்கள்.
உயிரியல் பொருட்களின் தரத்தை உறுதி செய்யும் பல்வேறு அம்சங்கள் பற்றி பங்குதாரர்கள், ஒழுங்குமுறை ஆணையங்கள் மற்றும் கல்வியாளர்கள் முதலியோர் கலந்துரையாடும் தளமாக இந்த தேசிய மாநாடு அமையும். ‘ஆரோக்கியமான இந்தியா’ என்ற அரசின் கோட்பாட்டை நோக்கி திறன் கட்டமைப்பு, தொழில்நுட்ப மேம்பாடு மற்றும் பொது சுகாதாரத்தின் பாதுகாப்பு மற்றும் அதை ஊக்குவிப்பதற்காக புதிய உயிரியல் பொருட்களின் தயாரிப்பு முதலியவை பற்றி கலந்துரையாடல்கள் நடைபெறும்.
நிகழ்ச்சியில் பேசிய டாக்டர் மாண்டவியா, “இந்தியா மட்டுமல்லாது சர்வதேச நாடுகளின் பொது சுகாதார தேவையை எதிர்கொள்ளும் திறனை உயிரி மருந்தகம் மற்றும் மருத்துவ பரிசோதனை துறை பெற்றுள்ளது என்பதை கடந்த சில ஆண்டுகளில் கொவிட்-19 பெருந்தொற்றின் வாயிலாக அனைவராலும் உணரப்பட்டுள்ளது”, என்று கூறினார். அரிய மற்றும் முக்கியத்துவம் தரப்படாத நோய்களின் சிகிச்சைக்கு வழங்கப்பட்டு வரும் மருந்துகள் உட்பட புதிய மருந்துகளை நம் நாட்டில் கண்டுபிடிக்கவும், மரபணு சிகிச்சை, ஸ்டெம் செல் சிகிச்சை போன்ற புதிய பிரிவுகளில் கவனம் செலுத்தப்பட வேண்டும் என்றும் அவர் வலியுறுத்தினார்.
மாநாட்டில் உரையாற்றிய இணையமைச்சர் டாக்டர் பாரதி பிரவீன் பவார், உயிரி மருந்தகத்துறையில் டிஜிட்டல் இடையீடுகளை பயன்படுத்துவதன் அவசியத்தை எடுத்துரைத்தார். உயிர் காக்கும் மருந்துகள் விரைவாக மக்களை சென்றடைவதற்காக வளர்ந்து வரும் தொழில்நுட்பங்கள் மற்றும் நடைமுறைகளை பரிசோதனை ஆய்வகங்களும் ஒழுங்குமுறை ஆணையங்களும் பயன்படுத்திக் கொள்ள வேண்டும் என்று அவர் கேட்டுக் கொண்டார்.
இந்த நிகழ்ச்சியில் மத்திய சுகாதார அமைச்சகத்தின் செயலாளர் திரு ராஜேஷ் பூஷன், சிறப்பு செயலாளர் திரு எஸ். கோபாலகிருஷ்ணன் உள்ளிட்டோர் கலந்து கொண்டனர்.